|  |  |
| --- | --- |
| **LÆRERVEJLEDNING** | |
| **Titel på undervisningselementet:**  Motivationsvideo | |
| **Tema:**   * Genbrug * Uddannelse * Miljø * Samfund | **Anbefalet varighed i timer**:  40 min:   * Indledning/opstart – 5 min * Video - 5 min * Arbejde med opgaven - 15 min. * Opsamling i plenum - 15 min. |
| **Introduktion:**  I videoen får lærlingen indsigt i vigtigheden af håndværksfagene både i forhold til samfundet og miljøet. Genbrug præsenteres som en af de metoder, der giver håndværkeren mulighed for at bidrage til et byggeri, som er bedre for miljøet.  Videoen indeholder en kort indflyvning til emnet og interviews med tre personer, som kan give kvalificerede svar på spørgsmålene: ’Hvorfor er min uddannelse vigtig?’, ’Hvordan kan jeg gøre en forskel?’, og ’Hvad kan jeg bruge min uddannelse til?’ i en skandinavisk sammenhæng.   1. Grundlæggende indflyvning præsenterer emnerne global opvarmning og råstofforbrug i sammenhæng med byggematerialer og anvendelse. 2. I første interview interviewes en videnskabsformidler. I interviewet giver videnskabsformidleren lærlingen viden om vigtigheden af uddannede håndværkere i forhold til CO2-udledningen fra byggeriet. 3. I andet interview interviewes en politiker. Politikeren har særlig samfundsindsigt og svarer på de tre hovedspørgsmål ud fra et samfunds-/arbejdsmarkedsperspektiv. 4. I tredje interview interviewes en rollemodel, som allerede beskæftiger sig med genbrug. Rollemodellen forholder sig til de tre hovedspørgsmål og svarer ud fra sit perspektiv. 5. Svarene opsummeres afslutningsvis   Efter videoen svarer lærlingen på nogle spørgsmål, der er lavet som supplement til videoen. | |
| **Forberedelse:**  Undervisningen faciliteres i en blanding af individuelt arbejde og arbejde i plenum.  Gennemførsel af undervisningen kræver:   * At lærlingen kan se videoen fra hjemmesiden * At lærlingen får formidlet opgaven til videoen * At lærlingen har mulighed for at nedfælde sine tanker på et passende medie * At lærlingen har mulighed for at formidle sine svar til resten af klassen   Læreren skal:   * Sætte forløbet i gang overordnet * Sætte lærlingen i gang med at se videoen * Bistå lærlingen med hjælp til at svare på spørgsmålene i opgavearket * Styre vidensdelingen og give alle lærlingene mulighed for at bidrage med svar på opgaverne * Hjælpe med at præcisere lærlingens svar og skrive dem på tavlen, som fælles klassenote * Lave en fælles klassenote på planche/plakat, som kan hænges op i klassen   Deltageren skal   * Kunne se og høre videoen. * Kunne forklare (vidensdele) sine svar på spørgsmålene * Være i stand til at lytte til andre deltageres svar * Være i stand til at tegne/skriver noter, som gør vedkommende i stand til at huske sin viden og holdninger | |
| **Læringsmål:**  Generelt:   * Lærlingen kan argumentere for sit valg af uddannelse (H2) * Lærlingen kan beskrive behovet for uddannet arbejdskraft i byggesektoren (V1) * Lærlingen kan inspirere og agere forandringsagent og rollemodel om genbrug (F1)   Klima:   * Lærlingen kan overordnet gentage, hvad klimaforandringer er (V1) * Lærlingen kan overordnet gengive, hvordan byggeriet påvirker klimaet (V1) * Lærlingen kan overordnet beskrive konsekvenserne ved at ignorere klimaforandringerne (V1) * Lærlingen kan afgøre, hvordan byggesektoren overordnet kan bidrage til at bremse klimaforandringerne og begrænse ressourceforbrug med genbrug (H2) * Lærlingen kan argumentere for, at uddannelse om genbrug kan gøre en forskel for klimaet (H2) | |
| **Indhold og formål:**   * **Introduktion til forløbet/opgaven af underviseren**   Underviseren præsenterer opgaven eller forløbet afhængigt af omfanget, der skal anvendes i undervisningen.   * **Lærlingen ser video** * **Lærlingen svarer på den tilhørende opgave**   Svarene udfærdiges individuelt   * **Lærlingen præsenterer sine svar for en sidekammerat** * **Lærling og sidemakker deler deres svar med klassen** | |
| **Differentiering:** Lærlingens egen evne til at opfatte og reflektere over indholdet i videoen giver mulighed for at give mere eller mindre avancerede bidrag til vidensdelingen. | |
| **Feedback og evaluering:** Med hvert bidrag får lærlingen direkte feedback fra læreren, idet læreren hjælper til med at præcisere argumentationen, inden bidraget skrives på tavlen. Deltageren vil opleve, at ’gode’ bidrag anerkendes og skrives direkte på tavlen, mens upræcise/forkerte bidrag tilrettes/omfortolkes i samarbejde mellem læreren og deltageren, inden de skrives på tavlen. | |